زوزو نبيل

زوزو نبيل (1920 - 1996) Zouzou Nabil ممثلة مصرية، اسمها الحقيقى (عزيزة امام حسنين)، اتولدت فى حي السيده زينب القاهره يوم 6 يوليه سنة 1920 ، ظهرت علامات الموهبه التمثيليه عليها و هيا فى سن صغيرة، فسابت المدرسه وانضمت الى فرقة مختار عثمان بعدما عرض عليها العمل معه فى فرقته مقابل راتب بلغ 6 جنيهات  كل شهر . عملت بعدها فى المسرح والسينما، بعدين انضمت الى فرقة مسرح رمسيس مع الفنان يوسف وهبى، وعملت بعدها فى المسرح القومي، واتعرفت بصوتها الرخيم الجميل فبرزت فى الاذاعة، واشتهرت مع المخرج محمد محمود شعبان فى مسلسل (ألف ليلة وليلة). ابتدت العمل السينمائى مع المخرج كمال سليم اللى اختارها لتشارك فى بطولة فيلمه (وراء الستار)، كما شاركت فى أفلام (لواحظ، أنا حرة، الخرساء، رابعة العدوية، الجبان والحب)، ومن مسلسلاتها: (هند والدكتور نعمان، غوايش، بكيزة وزغلول، يوميات ونيس).قامت بتدريس مادة الالقاء فى المعهد العالى للسينما مع الفنان عبد الوارث عسر. توفيت فى سنة 1996 عن عمر 76  سنه

 حياتها الأسرية 
اتجوزت مرتين، الجواز الاولانى لما كانت صغيرة السن وتوفى زوجها الاولانى واسمه سامى عاشور بعد فترة قصيره من زواجهما ولها منه وحيدها نبيل الضابط فى الجيش المصرى،  اللى استشهد فى حرب اكتوبر 1973 ولها منه ثلاثه احفاد. اما جوز زوزو نبيل التانى فقد شغل منصب وكيل وزاره و بعد الجواز نقل للعيش مع مراته الأولى و أولاده الى بيت الفنانة الكبيرة وزوجت زوزو ابنها الوحيد الى بنت زوجها من مراته الأولى، توفى الزوج التانى للراحلة الكبيرة زوزو نبيل فى السنة 1980 و كانت زوزو نبيل تخفى حقيقه عمرها فى بدايه مسيرتها الفنية ولما سألها  واحد من الصحفيين عن سنها فى السنة 1954 اجابت انها لو حلفت على المصحف عن سنها لن يصدقها  واحد من ف"مفيش داعي" حسب قولها و فى حينها كان ابنها نبيل ضابطا فى الجيش المصري.

كانت الفنانة زوزو نبيل ليها علاقه صداقه رائعه مع ضرتها و كانت تتباهى بانهما اكتر من شقيقتين  علشان زوزو نبيل كانت تزور ضرتها باستمرار وتتصل بيها لتطمئن عليها وعلى أحوالها واستمرت صداقتهما لحد النهاية.

لما ارادت زوزو نبيل ان تصبح ممثله هيا لسه صغيره فى السن وذلك لاحساسها بالموهبه، عارضتها والدتها بشده ومنعتها من التمثيل ولم توافق ابوه زوزو نبيل على تصبح ابنتها ممثله الا بعد بكاء وتوسلات كتيره و بعد ما اقسمت زوزو بان تصبح مثال للشرف والاستقامه و هو قسم حافظت زوزو عليه لحد آخر ايام حياتها.

 الجوايز 
اخدت الكتير من الجوايز منها جايزة التمثيل عن فيلم "أنا حرة" كما كرمت من مهرجان الاسكندرية السينمائى الدولى العام 1995، وكمان من مهرجان الأفلام الروائية.
كما تم تكريمها على ايد مهرجان القاهرة السينمائى الدولى للعام 1996 لكن لم تستطع الحضور وذلك لمرضها فى آخر ايامها وتسلمت الجايزة بدلا عنها زوجه ابنها.

 الوفاة 
توفيت فى 3 مايو 1996 نتيجه التهاب رئوى حاد وعجز فى القلب و ذلك قبل عرض فيلمها الأخير (رجل مهم جداً) بحوالى 5 أشهر

 مصادر 

 لينكات برانيه 



تصنيف:ممثلات مصريات
تصنيف:منايفه